Topopgøret i Herning mellem FCM og FCK er aflyst på grund af stormen Gorm. Og derfor glider AaB midlertidigt ind på andenpladsen med et sølle point til førstepladsen. Thomas Enevoldsen scorede på flot hovedstød i det 25. minut, og Lukas Spalvis eksekverede på fornem angribervis en chance omkring det lille felt 14 minutter senere. Hvis FCM spiller uafgjort mod FCK, mister AaB andenpladsen til Midtjylland med et point. Hvis FCK vinder, kommer de hvide løver længere i front. Derfor kan nordjyderne krydse fingrene for uafgjort, når de to hold mødes på et endnu ubestemt tidspunkt.

Opsummering:
Spalvis scorede kun én gang, men alligevel kan AaB juble efter en sikker sejr på Vestegnen.